РЕГИОНАЛНИ ЦЕНТАР ЗА ТАЛЕНТЕ НИШ

REGIONAL CENTER FOR TALENTS NIS

Ниш, 22.09.2023. године

тел. +38163 8 666 964

**e-mail**:centar@medianis.net/dr.topy.99@gmail.com

www.talentinis.edu.rs

бр. 02/653-22.09.2023. године

**ДИРЕКТОРИМА СРЕДЊИХ ШКОЛА**

**РУКОВОДИОЦИМА АКТИВА**

Регионални центар за таленте Ниш и у школској 2023/24. години наставља са реализацијом свог Плана и програма рада.

Регионални центар за таленте Ниш и у школској 2023/24. години наставља са активностима евидентирања и идентификације надарених и талентованих ученика и студената и њиховом укључивању у систем рада Регионалног центра за таленте Ниш, кроз похађање школа које центар организује и кроз менторски рад, односно увођење надарених ученика у методологију и приступ изради стручних и научно-истраживачких радова.

 Регионални центар за таленте Ниш организује рад са талентованим и надареним ученицима VII и VIII разреда основних школа, ученицима средњих школа и студентима, са простора Нишавског, Пиротског и Топличког округа и са Косова и Метохије из области друштвених, хуманистичких, природних и техничких наука и других дисциплина.

 Имајући у виду програмску оријентацију Регионалног центра за таленте Ниш, Центар у току школске 2023/24. године наставља са реализацијом програмских садржаја опште-образовних, природних, техничких, друштвених и других дисциплина.

**Посебна новина у овој школској години је организација наставних садржаја и лаораторијских вежби на Природно математичком факултету у Нишу из природних и техничких наука. Наставни садржаји ће бити реализовани по посебно сачињеним програмима за ученике основних и средњих школа. У зависности од броја полазника наставни садраји ће бити реализовани из: математике, рачунарских наука, физике, хемије, биологије и екологије и географије. Ученици неће сносити трошкове похађања наставе.**

**Ученици који буду долазили ван Ниша имаће обавезу плаћања трошкова превоза из свог места до Ниша и назад.**

**О овом програму и терминима одржавања наставних садраја бићете благовремено обавештени након обављеног тестирања ученика.**

 За ученике средњих школа наставне диссциплине за рад, односно такмичење се спроводи у оквиру следећих наставних предмета, односно научних дисциплина:

1. Математика
2. Информатика и програмирање
3. Физика
4. Хемија
5. Екологија и заштита животне средине
6. Биологија
7. Српски језик
8. Kњижевност
9. Енглески језик
10. Географија
11. Историја
12. Психологија
13. Техника и технологија

Школе, односно сарадници који доставе спискове ученика, благовремено ће добити Правилник такмичења и друга потребна упутства за рад са ученицима.

Након евидентирања ученика, биће организована израда теста интелигенције и тест везан за професионалну орјентацију.

**Израда теста интелигенције и процена професионалне орјентације биће организована на ПМФ Ниш за ученике из Ниша.**

**За остале ученике, израда теста ће се обавити у местима у којима ученици похађају школу.**

Улазни тест интелигенције, планирамо да се организује у периоду од 28. октобра 2023. до 11. новембра 2023.године.

О терминима тестирања бићете благовремено обавештени.

Након успешно урађеног педагошко психолошког теста и теста интелигенције, ученици ће бити ангажовани за рад у научној дисциплини за коју су се пријавили, односно радиће стручне и научно-истраживачке радове из напред наведених наставних предмета.

У зависности од броја предложених и идентификованих ученика за рад у центру и за наведене дисциплине организоваће се наставни садржаји.

Молимо руководиоце актива и сараднике Регионалног центра за таленте Ниш, да у договору са педагошко-психолошком службом, као и са вашим сарадницима из одговарајућих наставних области у вашој школи, предложите полазнике, надарене ученике, за похађање програма и менторски рад у Регионалном центру за таленте Ниш.

Регионално такмичење ће бити организовано 20/21. Априла 2023. Године у Нишу а Државно такмичење 25/26. Маја 2024. Године у Чачку.

 Списак ученика по разредима, са е-mail- адресама и бројевима телефона као и научном дисцилином за коју се опредељују да похађају и раде радове и другим подацима доставите на:

 **е-mail:**centar@medianis.net и dr.topy.99@gmail.com.

 Poк за доставу спискова: **20. октобра 2023године.**

**Напомена**: 1. **Ученици, који су претходне године успешно положили тест интелигенције, тест не раде поново. Потребно је само доставити њихове податке ради евидентирања за рад у овој школској години!**

 За све додатне ифнормације и ваше предлоге за унапређење нашег рада стојимо вам на располагању.

Срдачан поздрав!

Регионални центар за таленте Ниш

Доц. др Драган Тописировић, дипл.инж.ел., с.р.